钦定古今图书集成/理学汇编/学行典/第194卷 > 陈添佐
## 钦定古今图书集成/理学汇编/学行典/第194卷 > 陈添佐

按《广东通志》：“陈添佐，新会人。为人伭旷，读书长堤高
柳闲，偶有所适，遂有终焉之志。性至孝，五岁失怙，与
少弟添佑育于季母。元末盗起，奉母逃山泽相陷贼
中，母子阔绝者十年。佐苦思母，欷歔泣下。贼怜而归
之，见母于楼冈，饥则采拾以养。洪武初，始与弟奉母
还乡，乃筑报本亭于先墓，为堂二，曰报德，曰娱亲。县”
令，举孝廉，以母老不就。后以崇祀逾制，戍辽海。以母
老乞骸骨，得贷归。闻母病，倍道奔，未至母逝，哀毁骨
立。